**РЕПУБЛИКА СРБИЈА**

**ОПШТИНА МЕРОШИНА**

**ОПШТИНСКА УПРАВА**

**ОДЕЉЕЊЕ ЗА ФИНАНСИЈЕ, ПРИВРЕДУ И**

**КОМУНАЛНЕ ДЕЛАТНОСТИ**

**СЛУЖБА ЗА ИНСПЕКЦИЈСКЕ ПОСЛОВЕ**

**ИЗВЕШТАЈ О РАДУ**

**КОМУНАЛНЕ ИНСПЕКЦИЈЕ ЗА 2018.г.**

**МЕРОШИНА, 2018.г.**

Годишњи извештај о раду комуналне инспекције урађен је у складу са чланом 44. Закона о инспекцијском надзору („Службени гласник РС“, број 36/2015, 44/2018, 95/2018).

Комунална инспекција је у оквиру Службе за инспекцијске послове обављала послове инспекцијског надзора над применом Закона и Одлука које се односе на комуналне делатности, на пружање и коришћење комуналних услуга, уређење и одржавање комуналних објеката, јавних површина и одржавање комуналног реда.

Послови инспекцијског надзора обављани су са првенственим циљем да се превентивним деловањем или изрицањем мера оствари законитост и безбедност пословања и поступања надзираних субјеката и спрече или отклоне штетне последице по законом и другим прописом заштићена добра, права и интересе.

**Прописи по којима је поступала Комунална инспекција**

**Закони**

1. Закон о комуналним делатностима („Службени гласник РС“, број 88/2011, 104/2016, 95/2018);

2. Закон о становању и одржавању зграда („Службени гласник РС“, број 104/2016);

3. Закон о инспекцијском надзору („Службени гласник РС“, број 36/2015);

4. Закон о општем управном поступку („Службени гласник РС“, број 18/2016);

5. Закон о прекршајима („Сл.гласник РС“, број 65/13,13/16, 98/2016-одлукаУС).

**Уредбе и други подзаконски акти**

1. Уредба о заједничким елементима процене ризика у инспекцијском надзору („Сл.гласник РС“, број 81/2015)

2. Правилник о општем обрасцу записника о инспекцијском надзору („Сл.гласник РС“, број 81/2015).

**Одлуке Скупштине општине Мерошина**

**1.**Одлука о обављању комуналних делатности („Сл. лист града Ниша“, бр.76/15,103/15,137/2016);

2.Одлука о водоводу и канализацији („Сл. лист града Ниша“, бр.45/15);

3.Одлука о комуналном уређењу и хигијени („Сл.лист града Ниша“, број 71/07,112/08,86/09);

4. Одлука о јавним паркиралиштима („Сл.лист града Ниша“, број 101/13);

5. Одлука о пијаци („Сл.лист града Ниша“, бр.68/09);

6. Одлука о пречишћавању и одвођењу атмосферских и отпадних вода на територији општине Мерошина („Сл. лист града Ниша“, бр.61/2018)

**Извршиоци**

На територији општине Мерошина послове инспекцијског надзора из изворне надлежности обављао је један комунални инспектор и два комунална редара.

**Превентивно деловање** спроведено је објављивањем важећих прописа, планова инспекцијског надзора, упозоравањем надзираних субјеката на њихове обавезе које имају по закону и другим прописима; указивањем надзираном субјекту на могућност наступања штетних последица по законом заштићена добра, права и интересе, услед непоштовања прописа.

Приликом вршења надзора комунални инспектор је након уочених неправилности у више случаја на лицу места налагао надзираном субјекту предузимање одређених радњи ради спречавања настанка могућих штетних последица.

**Усклађеност пословања и поступања надзираних субјеката са законом и другим прописима**

У поступцима инспекцијског надзора утврђено је да је поступање надзираних субјеката у складу са прописима на задовољавајућем нивоу.

Предмет инспекцијског надзора у 2018. години, били су следећи проблеми:

* заузеће јавне површине одлагањем грађевинског материјала и других ствари;
* непрописно одлагање грађевинског и комуналног отпада;
* непрописно каналисање отпадних вода и испуштање истих на јавној површини;
* непрописно складиштење стајњака;
* затрпавање канала за одвод атмосферских вода;
* држање домаћих животиња у нехигијенским условима.

**Редован инспекцијски надзор** вршен је према плану инспекцијског надзора.

Приликом вршења редовног инспекцијског надзора над применом Закона о становању и одржавању зграда утврђено је **пет нерегистрованих субјекта**. Спроведени поступак имао је за резултат регистрацију свих пет стамбених заједница

**Ванредан инспекцијски надзор** вршен је на основу поднесака грађана и личног опажања инспектора у 55 случаја.

Поводом усмених дојава и писмених представки грађана и на основу личног опажања комуналног инспектора, поступак је покренут по службеној дужности у 33 случаја. Грађани су се обраћали лично у канцеларији, телефоном, подношењем представки преко писарнице и електронским путем (е-маил). Инспекцијски надзор инициран на напред наведени начин захтевао је вршење увиђаја на лицу места, сачињавање записника, фотографисање терена, узимање изјава од надзираних субјеката, утврђивање одговорних лица, доношење управних аката, обавештавање грађана. Након извршеног инспекцијског надзора донета су 33 решења. Путем 28 решења надзираним субјектима наложене су законом и другим прописима предвиђење мере. У пет случаја поступак обустављен решењем, јер су странке до окончања поступка извршиле мере које би им биле наложене.

У извештајном периоду комуналној инспекцији су поднете 24 **представке**. Након разматрања истих утврђено је да је девет неосновано, тј. да не постоје услови за покретање поступка; поводом пет је деловано превентивно, а поводом десет донета су решења којима су надзираним субјектима наложене законом и одлукама прописане мере. Подносиоци представки у складу са Законом о инспекцијском надзору, писмено су обавештени о поступању по представци.

**Контролни инспекцијски надзор** – извршено је 28 контрола извршења наложених мера и при том утврђено да су од стране 22 надзирана субјкета, мере наложене решењем комуналног инспектора извршене у остављеном року.

Све мере предузете од стране комуналне инспекције предузете су у законом прописаним роковима за поступање инспекције.

Против решења комуналног инспектора у 2018. години изјављена је **једна жалба,** која је од стране другостепеног органа **одбијена.**

Проблеми у раду комуналне инспекције:

* непостојање потребне свести и навика код дела становништва;
* неусаглашеност одређених постојећих одлука са законском регулативом;
* недовољна одговорност и иницијатива одређених субјеката на унапређењу,

уређењу, одржавању и заштити јавних површина и комуналних објеката.

У складу са Законом о инспекцијском надзору урађен је План инспекцијског надзора за 2019. г.

У 2018. години, комунални инспектор није упућиван на никакве обуке.

Прекршајном суду у Нишу – Одељењу у Мерошини, поднето је 6 захтева за покретање прекршајног поступка. Поводом истих прекршајни поступак је у току.

У 2018. години, на рад и поступање комуналног инспектора није било примедби.

У извештајном периоду комунални инспектор је активно учествовао у доношењу Одлуке о кућном реду у стамбеним и стамбено-пословним зградама на територији општине Мерошина и Одлуке о утврђивању минималне накнаде за текуће и инвестиционо одржавање зграда и накнаде за рад професионалног управника у стамбеним и стамбено-пословним зградама на територији општине Мерошина.

**Комунални инспектор**

Јасмина Милојевић